Legal Document

Category: 884

Text:
48. ΝΟΜΟΘΕΤ. ΔΙΑΤΑΓΜΑ υπ’ αριθ. 317 της 15/19 Φεβρ. 1974 (ΦΕΚ Α΄ 46) Περί τροποποιήσεως διατάξεών τινων της περί Αγροφυλακής κειμένης νομοθεσίας. Άρθρ.1.-1.Η υπό του άρθρ. 31 παρ. 1 του Ν.Δ. 3030/1954 «περί Αγροφυλακής» προβλεπομένη Διεύθυνσις Αγροφυλακής ανάγεται εις Γενικήν Διεύθυνσιν Αγροφυλακής. 2.Δια Π.Δ/τος εκδιδομένου προτάσει του Πρωθυπουργού και του Υπουργού Δημοσίας Τάξεως καθορίζονται τα της οργανώσεως της Γενικής Διευθύνσεως Αγροφυλακής. 3.Όπου των κειμένων διατάξεων αναφέρεται Διεύθυνσις Αγροφυλακής ή Διευθυντής Αγροφυλακής νοείται, αντιστοίχως, η ως άνω Γενική Διεύθυνσις Αγροφυλακής και ο κατά την παρ. 1 του επομένου άρθρου Γενικός Διευθυντής Αγροφυλακής. Άρθρ.2.-1.Της Γενικής Διευθύνσεως Αγροφυλακής προΐσταται υπάλληλος της Αγροφυλακής επί βαθμώ 1ω της Α΄ Κατηγορίας μετατρεπομένης προς τούτο της κατά το άρθρ. 32 του Ν.Δ. 3030/1954 θέσεως Προϊσταμένου Διευθύνσεως Αγροφυλακής επί βαθμώ 2ω εις θέσιν Γενικού Διευθυντού. 2.Η θέσις Γενικού Διευθυντού Αγροφυλακής επί βαθμώ 1ω πληρούται δια προαγωγής υπαλλήλου της Α΄ Κατηγορίας επί βαθμώ 2ω κατά τας κειμένας διατάξεις. 3.Εκ των υφισταμένων θέσεων Αγρονόμων υπαλλήλων της Α΄ Κατηγορίας μία θέσις επί βαθμώ 4ω, μία θέσις επί βαθμώ 5ω και δέκα οκτώ επί βαθμοίς 6ω-8ω μεταφέρονται και προστίθενται εις τας υφισταμένας θέσεις Κλάδου Β1 Διοικητικού της Γενικής Διευθύνσεως Αγροφυλακής ως ακολούθως: α)Μία θέσις επί βαθμώ 4ω, β)μία θέσις επί βαθμώ 5ω και γ)δέκα οκτώ θέσεις επί βαθμοίς 6ω-10ω. 4.Εκ του συνόλου των θέσεων του προσωπικού Β΄ Κατηγορίας, ως αύται διαμορφούνται μετά την κατά την προηγουμένην παράγραφον αύξησιν αυτών είκοσι θέσεις καθορίζονται ως τοιαύται καθηκόντων, αποκλειστικώς, Αγρονόμου. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 17.Α.α.46-48 Κώδικας Αγροτικής Ασφάλειας